_:n2250ae5f6b014e28810d2fb409342434xb0
<http://schema.org/articleBody>
"Pred nama je posljednja 22. kolo 2.HMNL-jug koje će se odigrati ovog vikenda. Torcida je novi prvak, a u posljednjem kolu rješavat će se pitanje tko će napustiti drugoligaško društvo, a tko će se domoći 11. mjesta s kojeg će čekati kraj Lige za popunu 1.HMNL da vidi kakav će imati status iduće sezone. Naime 11. mjesto ne osigurava siguran ostanak u drugoligaškom društvu jer ako Torcida ne izbori prvoligaški status, a netko od dalmatinski prvoligaša izgubi taj status jedanaestoplasirana momčad 2.HMNL-jug neće izboriti ostanak. U nastavku Vam donosimo raspored i najavu posljednjeg ovosezonskog kola.\r\n\r\n22.kolo\r\n\r\n\r\n\r\n\r\n\r\n\r\nDatum\r\nDomaćin\r\nVrijeme\r\nGost\r\nDvorana\r\n\r\n\r\n\r\n\r\n09.04.2022\r\nTorcida \r\n16:45\r\n Split\r\n\r\nSC Gripe\r\n\r\n\r\n09.04.2022\r\nJezera \r\n18:00\r\n Mejaši\r\n\r\nSD Tisno\r\n\r\n\r\n09.04.2022\r\nHeroji 2007 \r\n20:00\r\n Bačvice\r\n\r\nOŠ Čista Velika\r\n\r\n\r\n09.04.2022\r\nGenius \r\n20:00\r\n Kijevo\r\n\r\nSC Gripe\r\n\r\n\r\n09.04.2022\r\nHajduk \r\n20:00\r\n Murter\r\n\r\nSC Gripe\r\n\r\n\r\n10.04.2022\r\nOmbla \r\n15:00\r\n Trogir\r\n\r\nSD OŠ Mokošica\r\n\r\n\r\n\r\n&nbsp;\r\n\r\nTorcida – Split\r\nKolo će biti otvoreno dvobojem Torcide i Splita, ali susret dvije prvoplasirane momčadi lige neće imati nikakav rezultatski značaj. Torcida je osigurala naslov kolo prije kraja te im ovaj susret s prvim pratiteljem može biti samo dobra priprema za predstojeće kvalifikacije za 1.HMNL. Novi prvaci u dosadašnjem dijelu prvenstva samo su jednom teren napustili poraženi, a u još četiri susreta nisu izašli kao pobjednici. Torcida ima uvjerljivo najbolju obranu lige koja je kapitulirala samo 40 puta i upravo je taj segment igre možda i bio ključan za osvajanje titule prvaka. S druge strane Split se ni iz drugog pokušaja nije uspio vratiti u prvoligaško društvo te ćemo naš najtrofejniji klub i iduće sezone gledati među drugoligašima. Za Split je sve dobro izgledalo do 18. kola i gostovanja na Murteru kada su uz prvi gubitak bodova u drugom dijelu sezone ostali i bez Pavičića, najboljeg igrače ovosezonske 2.HMNL-jug te igrača koji je Splitu svojim pogotcima i asistencijama donio nekoliko ključnih bodova s kojim su došli na vrh tablice. Tako je Split nakon toga susreta još izgubio bodove na domaćem terenu od Kijeva, a u prošlom kolu porazom od Hajduka definitivno su ostali bez šansi za osvajanjem naslova prvaka.\r\nJezera – Mejaši\r\nJezera će na svom terenu protiv Mejaša tražiti bodove koji bi im mogli donijeti 3. mjesto na kraju sezone. Domaći su do ovoga susreta upisali 11 pobjede, 3 remija i 7 poraza te na kraju možemo reći ostali daleko iz vodećeg dvojca. Ipak osvajanje 3. mjesta bio bi lijep uspjeh za klub kojeg godinama gledamo u vrhu 2.HMNL-jug.  S druge strane Mejaši su upisali četiri pobjede manje te isto toliko poraza više od svojih protivnika u zadnjem kolu, a tri su stigla u posljednja tri kola. Međutim rezultatski pad \"Diva iz predgrađa\" pri samom kraju sezone nije imao nikakav utjecaj što se tiče ostanka u ligi jer su Mejaši početkom ovo i krajem prošle godine upisali nekoliko važnih pobjeda koje su im omogućile da mirno dočekaju kraj prvenstva.\r\nHeroji 2007 – Bačvice\r\nBačvice će na gostovanju kod Heroja 2007 tražiti bodove s kojim bi se domogli 11. mjesta na kraju sezone te tako ostali u igri za ostanak u drugoligaškom društvu i naredne sezone. Vodičani su u gornjoj polovici prvenstvene tablice sa 7 pobjede, 6 remija i 8 poraza te su ovu sezonu priveli mirno kraja. Splićani su s dva poraz u posljednja dva kola te pobjedama probuđenog Hajduka došli na rub da kraj sezone okončaju na posljednjem mjestu. Veliki problem za Bačvice predstavlja činjenica da njihovi ponajbolji igrači paralelno s futsalom igraju nogomet pa se često događa da izostaju s utakmica 2.HMNL-jug, a upravo im se to dogodilo u prošlom kolu kada su poraženi na svom parketu od Jezera. S tom pobjedom Bačvice bi osigurale minimalno 11. mjesto, a ovako će se za to pokušati izboriti u ovom kolu na gostovanju kod rasterećenih Heroja 2007.\r\nGenius – Kijevo\r\nGenius je u prošlom kolu gostujućom pobjedom nad Murterom osigurao drugoligaški status te će susret protiv Kijeva u zadnjem kolu dočekati lišen neizvjesnosti oko ostanka. Splićani su do sada upisali po 5 pobjeda i remija te 11 poraza, a njihovi gosti u ovom kolu 9 pobjeda te po 6 remija i poraza. Kninjani su u seriji od pet uzastopnih utakmica bez poraza te će u tom pozitivnom tonu pokušati okončati ovu sezonu.\r\nHajduk – Murter\r\nHajduk će protiv Murtera tražiti pobjedu, a uz to i pratiti stanje na utakmici između Heroja 2007 i Bačvica. Naime Hajduku treba pobjeda, a to isto ne smiju napraviti njihovi gradski rivali s kojima se bore za 11. mjesto za kojeg se obje ekipe nadaju da će biti spasonosno. Splićani su u dobroj formi jer u posljednje četiri utakmice upisali su tri pobjede, a posebno treba istaknuti onu iz prošlog kola kada su svladali Split. Murterani zauzimaju 8. poziciju s po 6 pobjeda i remija te 11 poraza, a u posljednja dva kola poraženi su od Kijeva i Geniusa. Ovo će biti utakmica od izuzetnog značaja za Hajduk koji će tražiti sva tri boda, a i utakmica u kojoj će momčad Mirka Vrcana ući kao favorit s obzirom na predstave koje pružaju u posljednjih nekoliko susreta.\r\nOmbla – Trogir\r\nKolo će u nedjelju zatvoriti Ombla i Trogir. Domaći će zadnje kolo dočekati na 7.mjestu sa 7 pobjeda, 4 remija te 10 poraza te možemo reći kako je i Ombla mirno i bez stresa dočekala kraj ovosezonskog natjecanja. S druge strane Trogir je vezao četiri uzastopna poraza te će tako u posljednjih 40 minuta ove sezone pokušati izboriti 3. mjesto na kojem su bili velikim dijelom ove sezone. Za Trogir neovisno na kojem mjestu na kraju završio, možemo reći da je imao odličnu sezonu, a da u drugi dio nisu ušli znatno oslabljeni možda bi se umiješali i u borbu za sami vrh. Prvi ovosezonski međusobni sraz Omble i Trogira završio je pobjedom Trogira 6:3, a u ovom susretu domaćin će pokušati uzvratiti za poraz s kraja prošle godine.\r\n\r\nTABLICA\r\n\r\n\r\n\r\n\r\n\r\n\r\nPoz\r\nKlub\r\nOU\r\nP\r\nN\r\nI\r\nG+\r\nG-\r\nGR\r\nB\r\nFORMA\r\n\r\n\r\n\r\n\r\n1\r\nTorcida (-1)\r\n21\r\n16\r\n4\r\n1\r\n105\r\n40\r\n65\r\n51\r\n\r\nI P P P P\r\n\r\n\r\n2\r\nSplit\r\n21\r\n14\r\n5\r\n2\r\n117\r\n65\r\n52\r\n47\r\n\r\nP N N P I\r\n\r\n\r\n3\r\nJezera\r\n21\r\n11\r\n3\r\n7\r\n86\r\n69\r\n17\r\n36\r\n\r\nP N I P P\r\n\r\n\r\n4\r\nTrogir\r\n21\r\n11\r\n3\r\n7\r\n106\r\n102\r\n4\r\n36\r\n\r\nP I I I I\r\n\r\n\r\n5\r\nKijevo\r\n21\r\n9\r\n6\r\n6\r\n81\r\n61\r\n20\r\n33\r\n\r\nN N N P P\r\n\r\n\r\n6\r\nHeroji 2007\r\n21\r\n7\r\n6\r\n8\r\n65\r\n69\r\n-4\r\n27\r\n\r\nN I P I P\r\n\r\n\r\n7\r\nOmbla\r\n21\r\n7\r\n4\r\n10\r\n85\r\n103\r\n-18\r\n25\r\n\r\nI N I P I\r\n\r\n\r\n8\r\nMurter\r\n21\r\n6\r\n6\r\n9\r\n93\r\n86\r\n7\r\n24\r\n\r\nN N P I I\r\n\r\n\r\n9\r\nMejaši\r\n21\r\n7\r\n3\r\n11\r\n80\r\n97\r\n-17\r\n24\r\n\r\nN N I I I\r\n\r\n\r\n10\r\nGenius\r\n21\r\n5\r\n5\r\n11\r\n76\r\n89\r\n-13\r\n20\r\n\r\nI I P I P\r\n\r\n\r\n11\r\nBačvice (-1)\r\n21\r\n5\r\n1\r\n15\r\n68\r\n142\r\n-74\r\n15\r\n\r\nN P P I I\r\n\r\n\r\n12\r\nHajduk\r\n21\r\n4\r\n2\r\n15\r\n84\r\n123\r\n-39\r\n14\r\n\r\nN P I P P\r\n\r\n\r\n\r\n\r\n\r\n\r\n\r\n\r\n"
<https://www.crofutsal.com/2hmnl/2-hmnl-jug-raspored-i-najava-22-kola/?sp_year=2022&sp_month=4>